提刑司封以鄰霄臺佳什垂示輒成拙篇以答厚貺
作者：蔡襄
朝代：宋

paragraphs: 峭拔幾千仞，孤高無四憐。
低回傾北斗，突兀起東閩。
締結青雲上，登臨滄海濱。
溪山來面勢，歌吹徹穹旻。
子夜先看日，陰崖後得春。
三韓空瑣碎，萬落自埃塵。
使者風流在，詩人格調新。
驪珠忽投我，神筆動驚人。
平昔持州契，于今識路津。
去天知不遠，咫尺仰威神。